Case ID: 1181388
Sentence 46: Lakin həmin iki şəxs yenidən polislərin bu tələblərinə tabe olmayaraq post patrul avtomaşınına minməkdən imtina etmiş, bu vaxt həmin iki şəxsi sakitləşdirməyə çalışmış və polis əməkdaşlarının tələblərinətabe olmağı məsləhət görmüş, lakin həmin iki şəxs nə onun, nə də polis əməkdaşlarının dediklərinə əməl etməmişlər, çöldə olan zaman post patrul maşınını sürən başqa bir polis əməkdaşını görmüş, həmin polis əməkdaşı hadisəyə müdaxilə etməmiş, orada olan tanımadığı digər şəxslərdən heç biri polis əməkdaşları ilə mübahisə etməmiş, həmin iki şəxsdən daha cavan olanı kəllə ilə polis əməkdaşının - adının Aydın olduğu şəxsin üz nahiyyəsinə vurmuş, bundan sonra orada həmin iki nəfər polis əməkdaşları ilə çox ciddi münaqişə yaratmışlar, polis əməkdaşları fiziki qüvvə tətbiq edərək iki nəfər şəxsi patrul avtomaşınına mindirməyə çalışmış, həmin iki nəfərdən biri digərindən daha yaşlı olan sıx saqqallı oğlan patrul avtomaşının salonuna mindirilərkən bədəni salona tam girməyərək ayaqları ilə adı Gündüz olan polis əməkdaşına maşının salonuna girməyə imkan verməyərək sonununcunun maşında içəri qalxmaq üçün istifadə olunan dəstəkdən sağ əli ilə tutan zaman təpiklə sağ əlinə vurmuş və Gündüzün maşına minməyinə mane olmuş, bu zərbələr nəticəsində Gündüzün sağ əli xəsarət almış, bunu Gündüzün əlini tutmasında və ufuldamasından bilmiş, həm də bu zərbələr nəticəsində patrul avtomaşının sağ arxa diyircəkli qapısı yerindən çıxmış, bundan başqa daha cavan olan digər oğlan isə maşına mindirilərkən həmin maşının sağ tərəfinə təpiklə zərbələr endirmiş, polis əməkdaşları çox çətinliklə də olsa yaşlı, sıx saqqallı oğlanı maşının arxa tərəfində yerləşən arakəsməli yerə, digərini yəni daha cavan olanını maşının salonuna mindirmişlər, bu proseslər davam edən vaxt münaqişəni sakitləşdirməyə çalışmış, özü də bunu davam etdirmək üçün könüllü surətdə avtopatrula minərək Abşeron RPİ-yə getməyi qərarlaşdırmış və maşının salonuna əyləşmiş, həmin iki oğlan və üç nəfər polis əməkdaşı ilə xxxxxxdə maşında əyləşərək Abşeron RPİ-nə getmişlər.